b'\n_START_ARTICLE_\nIbrahim-pa\xc5\xa1a Novo\xc5\xa1eherlija\n_START_PARAGRAPH_\nIbrahim-pa\xc5\xa1a Novo\xc5\xa1eherlija (Novi \xc5\xa0eher, \xc5\xbdep\xc4\x8de, 1560-ih \xe2\x80\x93 Beograd, 10. srpnja 1621.), osmanski veliki vezir i vojskovo\xc4\x91a. Pogre\xc5\xa1no ga je brkati s Ibrahim-pa\xc5\xa1om Par\xc5\xbeaninom i istoimenim pa\xc5\xa1om iz Nev\xc5\x9fehira._NEWLINE_Ro\xc4\x91en je u selu Domislici. Rodna \xc4\x8dar\xc5\xa1ija Novi \xc5\xa0eher onda se zvala Nova Palanka (Palankai d\xc5\xbeedide, Yeni Palanka), dok je ime Novi \xc5\xa0eher do\xc5\xa1lo sredinom 19. stolje\xc4\x87a. Prema Josephu von Hammeru, Ibrahim-pa\xc5\xa1a je Hrvat iz Slavonije._NEWLINE_Turski izvori ga smatraju Hrvatom iz Bosne ili Hrvatske. Odveden je putem danka u krvi i postupno do\xc5\xa1ao do visokih funkcija. U Carigradu se \xc5\xa1kolovao u atmejdanskoj \xc5\xa1koli, a na dvor je primljen kao silahdar. Janji\xc4\x8darski aga 1579. godine. Ve\xc4\x87 dvje godine poslije beglerbegom je Rumelije._NEWLINE_Njegovom usponu mnogo je pomogao njegov zemljak Mehmed-pa\xc5\xa1a Sokolovi\xc4\x87. Ibrahim-pa\xc5\xa1a je napredovao ba\xc5\xa1 u vrijeme kad je pravi autoritet na dvoru i najve\xc4\x87i utjecaj imao ba\xc5\xa1 on. Nosio je Ibrahim-pa\xc5\xa1a naslov damata, jer je bio zet osmanskog sultana, o\xc5\xbeeniv\xc5\xa1i njegovu k\xc4\x87i Aj\xc5\xa1u 1581. godine, malo poslije smrti Mehmed-pa\xc5\xa1e Sokolovi\xc4\x87a. \xc5\xbdenidbom za Aj\xc5\xa1u postao je upravitelj Egipta. Obna\xc5\xa1ao du\xc5\xbenost beglerbega Rumelija 1581. godine. Sljede\xc4\x87e godine u Egiptu je bio namjesnik. Druzi su pru\xc5\xbeali otpor u Siriji, Ibrahim-pa\xc5\xa1a ga je skr\xc5\xa1io 1585. godine. Odsutnost iz glavnog grada, smrt Mehmed-pa\xc5\xa1e Sokolovi\xc4\x87a i uskoro Ibrahim-pa\xc5\xa1in utjecaj blijedi sve do kraja smrti Murata III._NEWLINE_Na visoke grane vratio se pod sultanom Mehmedom III., kad je postao veliki vezir. Vra\xc4\x87anje na visoki polo\xc5\xbeaj bilo je i zbog osmanskih teritorijalnih gubitaka na granici s Habsbur\xc5\xa1kom Monarhijom, u Ugarskoj. Du\xc5\xbenost velikog vezira obna\xc5\xa1ao u tri navrata od 1595. godine. Prvi mandat bio je od 4. travnja do 27. listopada 1596., drugi od 5. prosinca 1596. do 3. studenoga 1597., a tre\xc4\x87i od 6. sije\xc4\x8dnja 1599. do 10. srpnja 1601._NEWLINE_Povjesni\xc4\x8dari ga smatraju izvrsnim vojskovo\xc4\x91om i dr\xc5\xbeavnikom. Boljitak dr\xc5\xbeave sprije\xc4\x8dile su dvorske spletke. Ibrahim Pe\xc4\x8devija, \xc4\x8celebi i Faizi iz zgoda izvla\xc4\x8de zaklju\xc4\x8dak da je Ibrahim-pa\xc5\xa1a bio "velikodu\xc5\xa1an, dare\xc5\xbeljiv, plemenit, dobro\xc4\x87udan i milosrdan \xc4\x8dovjek ne samo prema svojima ve\xc4\x87 i prema neprijateljima"._NEWLINE_Sudionik borbi u Ugarskoj. Dobro je pripremio pohod protiv Habsbur\xc5\xa1ke Monarhije i uskoro je stekao naslov "osvaja\xc4\x8da Egera" 1596. godine. Ibrahim-pa\xc5\xa1a vi\xc5\xa1e se volio fokusirati na sre\xc4\x91ivanje upravnog sustava i u\xc4\x8dvr\xc5\xa1\xc4\x87ivanja dr\xc5\xbeavne strukture, nego u osvaja\xc4\x8dkim potjerama prema Habsbur\xc5\xa1koj Monarhiji, pa je si\xc5\xa1ao s mjesta velikog vezira. Zbog dr\xc5\xbeavnih potreba tre\xc4\x87i je put postao veliki vezir. Iz tog vremana poznat kao osvaja\xc4\x8d Velike Kani\xc5\xbee (tur. Kanije). Unato\xc4\x8d osmanskim uspjesima, rat se odu\xc5\xbeio. Mukotrpni rat zamorio je vojsku i izazvao zasi\xc4\x87enje. Novo\xc5\xa1eherlija je za to optu\xc5\xbeio Kod\xc5\xbeu Sinan-pa\xc5\xa1u, rodom Albanca. Pohod je po\xc4\x8deo tako \xc5\xa1to je napad usmjerio izravno ka Ostrogonu, gradu koji je Sulejman Veli\xc4\x8danstveni osvojio 1543., a Osmanlije su ga izgubile 1595.). Kampanju je prezimio u Beogradu. Novi pritisak na Habsburge bio je ju\xc5\xbenijom trasom, podsjev\xc5\xa1i tvr\xc4\x91avu u Velikoj Kani\xc5\xbei. Osmanski robovi u tvr\xc4\x91avi izazvali su eksploziju u skladi\xc5\xa1tima baruta u tvr\xc4\x91avi i te\xc5\xa1ko o\xc5\xa1tetili zidine. Tvr\xc4\x91ava se ipak nije predala. Opsjednutoj Velikoj Kani\xc5\xbei u pomo\xc4\x87 je stigla vojska od 20.000 vojnika pod zapovjedni\xc5\xa1tvom Filipa Emanuela Lotarin\xc5\xa1kog. Osmanska je vojska pobijedila obije vojske i utvrda se predala. Za upravitelja osvojenog grada postavljen je Hasan-pa\xc5\xa1a Tiro. Velika Kani\xc5\xbea je uskoro postala polazi\xc5\xa1te osmanskih napada u Srednjoj Europi. _NEWLINE_Nakon susreta s Hasanom \xc4\x86afijom Pru\xc5\xa1\xc4\x87akom, \xc4\x86afija je po Ibrahim-pa\xc5\xa1inom savjetu preveo Uredbu svijeta s arapskog i protuma\xc4\x8dio na turskom jeziku, te obogatio brojnim stihovima-citatima i na perzijskom. Po Ibrahim-pa\xc5\xa1inom savjetu tako ure\xc4\x91eno djelo je predao sultanu "da bi se njime mogli koristiti i \xc4\x8dinovnici carskog divana". _NEWLINE_U rodnome Novom \xc5\xa0eheru Ibrahim-pa\xc5\xa1a podignuo je d\xc5\xbeamiju, a u Osijeku bezistan. D\xc5\xbeamiju je sagradio i u Velikoj Kani\xc5\xbei._NEWLINE_Umro je od kuge u Beogradu. Tijelo mu je preneseno u Carigrad i pokopan je u d\xc5\xbeamiji \xc5\xa0ehzadi, u \xc4\x8dijem je dvori\xc5\xa1tu supruga mu Aj\xc5\xa1a podigla \xc4\x8desmu za du\xc5\xa1u svog mu\xc5\xbea. Ibrahim-pa\xc5\xa1in turbe nalazi se iza turbeta kraljevi\xc4\x87a Mehmeda i Mehmedove k\xc4\x87eri Humusah Sultan i brata D\xc5\xbeihangira, a pored njega je turbe velikog vezira Rustem-pa\xc5\xa1e Hrvata. Turbe je djelo Ahmeda \xc4\x8cavu\xc5\xa1a iz 1601. godine.'